CELEX: 22005D0103
Language: fi
Date: 2005-07-08 00:00:00
Title: ETA:n sekakomitean päätös N:o 103/2005, tehty  8 päivänä heinäkuuta 2005 , ETA-sopimuksen liitteen XI (Telepalvelut) muuttamisesta

24.11.2005   
            
            
               FI
            
            
               Euroopan unionin virallinen lehti
            
            
               L 306/36
            
         
      ETA:N SEKAKOMITEAN PÄÄTÖS
   
   N:o 103/2005,
   tehty 8 päivänä heinäkuuta 2005,
   ETA-sopimuksen liitteen XI (Telepalvelut) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XI muutettiin 11 päivänä maaliskuuta 2005 tehdyllä ETA:n sekakomitean päätöksellä N:o 39/2005 (1).
            
         
               (2)
            
            
               Euroopan verkko- ja tietoturvaviraston perustamisesta 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (2) tavoitteena on lisätä yhteisön, jäsenvaltioiden ja viime kädessä yritysten valmiuksia ehkäistä, käsitellä ja torjua verkko- ja tietoturvaongelmia.
            
         
               (3)
            
            
               Euroopan verkko- ja tietoturvaviraston toiminta saattaa vaikuttaa verkko- ja tietoturvaongelmiin Euroopan talousalueella.
            
         
               (4)
            
            
               Asetus (EY) N:o 460/2004 olisi tämän vuoksi otettava osaksi sopimusta, jotta EFTA-valtiot voisivat osallistua täysipainoisesti Euroopan verkko- ja tietoturvaviraston toimintaan,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XI tämän päätöksen liitteen mukaisesti.
   2 artikla
   Asetuksen (EY) N:o 460/2004 islannin- ja norjankieliset tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 9 päivänä heinäkuuta 2005, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 8 päivänä heinäkuuta 2005.
      
         
            ETA:n sekakomitean puolesta
         
         
            Puheenjohtaja
         
         HSH Prinz Nikolaus von LIECHTENSTEIN
         
      
   
   
      (1)  EUVL L 198, 28.7.2005, s. 36.
   
      (2)  EUVL L 77, 13.3.2004, s. 1.
   
      (3)  Valtiosäännön asettamat vaatimukset on ilmoitettu.
   
      LIITE
      Lisätään sopimuksen liitteessä XI olevan 5co kohdan (komission suositus 2003/588/EY) jälkeen teksti seuraavasti:
      
         
                     ”5cp.
                  
                  
                     
                        32004 R 0460: Euroopan parlamentin ja neuvoston asetus (EY) N:o 460/2004, annettu 10 päivänä maaliskuuta 2004, Euroopan verkko- ja tietoturvaviraston perustamisesta (EUVL L 77, 13.3.2004, s. 1).
                     Tätä sopimusta sovellettaessa asetusta koskevat seuraavat mukautukset:
                     
                                 a)
                              
                              
                                 Jollei jäljempänä toisin määrätä, ilmaisulla ’jäsenvaltio(t)’ ja muilla julkisiin elimiin viittaavilla ilmaisuilla, jotka esiintyvät asetuksessa, katsotaan tarkoitettavan asetuksessa tarkoitettujen valtioiden ja julkisten elinten lisäksi myös EFTA-valtioita ja niiden julkisia elimiä, sanotun kuitenkaan rajoittamatta sopimuksen pöytäkirjan 1 määräysten soveltamista. Sovelletaan pöytäkirjassa 1 olevaa 11 kohtaa.
                              
                           
                                 b)
                              
                              
                                 EFTA-valtioiden osalta virasto avustaa tarvittaessa ja tapauskohtaisesti EFTA:n valvontaviranomaista tai pysyvää komiteaa niiden tehtävissä.
                              
                           
                                 c)
                              
                              
                                 Lisätään 6 artiklaan kohta seuraavasti:
                                 
                                             ’11.
                                          
                                          
                                             EFTA-valtiot osallistuvat johtokunnan työskentelyyn täysimääräisesti ja niillä on äänioikeutta lukuun ottamatta johtokunnassa samat oikeudet ja velvoitteet kuin EU:n jäsenvaltioilla.’
                                          
                                       
                           
                                 d)
                              
                              
                                 Lisätään 14 artiklaan kohta seuraavasti:
                                 
                                             ’4.
                                          
                                          
                                             Tätä asetusta sovellettaessa asetusta (EY) N:o 1049/2001 sovelletaan myös kaikkiin EFTA-valtioita koskeviin viraston asiakirjoihin.’
                                          
                                       
                           
                                 e)
                              
                              
                                 Lisätään 15 artiklaan kohta seuraavasti:
                                 
                                             ’12.
                                          
                                          
                                             EFTA-valtiot osallistuvat 1 kohdassa tarkoitettuun yhteisön rahoitusosuuteen. Tätä tarkoitusta varten sopimuksen 82 artiklan 1 kohdan a alakohdassa ja pöytäkirjassa 32 vahvistettuja menettelyjä sovelletaan soveltuvin osin.’
                                          
                                       
                           
                                 f)
                              
                              
                                 Lisätään 19 artiklaan kohta seuraavasti:
                                 
                                             ’3.
                                          
                                          
                                             Poiketen siitä, mitä Euroopan yhteisöjen muuhun henkilöstöön sovellettavien palvelussuhteen ehtojen 12 artiklan 2 kohdan a alakohdassa säädetään, EFTA-valtioiden kansalaisia, joilla on täydet kansalaisoikeudet, voidaan ottaa palvelukseen viraston pääjohtajan tekemällä sopimuksella.’
                                          
                                       
                           
                                 g)
                              
                              
                                 Lisätään 20 artiklaan teksti seuraavasti:
                                 ’EFTA-valtiot soveltavat virastoon ja sen henkilöstöön Euroopan yhteisöjen erioikeuksista ja vapauksista tehtyä pöytäkirjaa sekä sen nojalla annettuja sääntöjä.’”